Paula Udondek
Paula Nkoyo Udondek (Lagos, 15 febrewaris 1967) is in Nederlânsk telefyzje-presintatrise, aktrise, kollumniste en (toanielstikkeskriuwster. Har heit is in Nigeriaan, har mem in Nederlânse.

Nei de middelbere skoalle studearre se twa jier teäterwittenskippen en stapte dêrnei oer nei de toanielskoalle. Yn 1993 studearre se ôf en krige dêrnei in stúdzjebeurs foar in heal jier foar aktearles oan de universiteit fan West-Firginia. Nei't hja weron yn Nederlân wie, hat se by ferskate teäterselskippen oan 't wurk west.

Udondek hat ferskaat oan telefyzjeprogrammas presintearre, lykas Waku Waku. Op telefyzje briek se echt troch mei de presintaasje fan de  kwis Get the Picture wêrmei't se goed trije jier fiif kear yn 'e wike op telefyzje ferskynde. Se hat it programma 1215 kear presintearre. Ek brocht se in tal jierren Knoop in je Zakdoek en presintearre se ferskate festivals, ûnder oaren it Kinderrechtenfestival, HaSchiBa en de UITmarkt.

Udondek is fierders ambassadrise foar de Harsensstichting en it boechbyld fan de Stichting VT&T. Fan 2004 oant 2005 hie se alle wiken in kollumn yn ûnder mear de Haagsche Courant. Fierder hat se ferskate (toaniel)stikken skreaun, "Komkommer & Kwel" en "Dit leven gaat voorbij" (in soapsearje). Ek hat se in protte reklames ynsprutsen.

Keppeling om utens
 Hiemside - biografy

Nederlânsk telefyzje-akteur
Nederlânsk toanielakteur
Nederlânsk stimakteur
Nederlânsk kollumnist
Nederlânsk telefyzjepresintator
Nederlânsk toanielskriuwer
Nederlânsk persoan fan Nigeriaansk komôf
Kwismaster
Persoan berne yn 1967